SL Uradni list Evropske unije C 288/8

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 288/04)

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

UREDBA SVETA (ES) št. 510/2006

Vloga za spremembo po členu 9 in členu 17(2)

„QUESO NATA DE CANTABRIA“

ES št.: ES/PDO/117/085/24.1.1994

ZOP ( X ) ZGO ( )

Zahtevana(-e) sprememba(-e)

Razdelek(-ki) specifikacije:

Ime proizvoda

Opis proizvoda

Geografsko območje

Dokazilo o poreklu

Metoda pridobivanja

Povezava

Označevanje

Nacionalne zahteve

Sprememba(-e):

Ime

„Queso de Cantabria“ nadomestiti z „Queso Nata de Cantabria“

Zahtevamo, da se ime „Queso de Cantabria“, trenutno registrirano v Uredbi Komisije (ES) št. 1107/96 z dne 12. junija 1996, nadomesti z „Queso de Nata de Cantabria“.

Vloga za registracijo ZGP „Queso de Cantabria“ je bila vložena v skladu s členom 17, ker je bila ena od zaščitenih označb porekla v skladu s špansko zakonodajo, ko je začela veljati Uredba 2081/92.

Pravno varstvo je bilo zagotovljeno v skladu z veljavno nacionalno zakonodajo, ki je izključevala možnost zaščite negeografskih imen, kot so „Queso de nata“, zaradi česar se je začelo uporabljati eno izmed drugih imen, „Queso de Cantabria“, po katerem je bil sir znan.

Minilo je več kot desetletje, odkar je bila vložen zahtevek za registracijo v Skupnosti, in ugotovljeno je bilo, da potrošniki ne vedo, da za oznako istega sira obstajata dve različni imeni „Queso de Nata“ in „Queso de Cantabria“. Zato mislimo, da je treba ime spremeniti tako, da se združita obe označbi. Uporaba imen je zelo pogosta, kar je razvidno iz nedavne bibliografije o španskih sirih:

— Arroyo González, M: „Fabricación de Quesos de Nata“, 1974.

— Arroyo González, M: „Los quesos de Cantabria“, 1981.

— Ministrstvo za kmetijstvo: „Fabricación de Quesos de España“, 1990.

— Casado Cimiano, P: „La industria Láctea en Cantabria“, 1998

POSODOBLJENI POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„QUESO NATA DE CANTABRIA“

ES št.: ES/PDO/117/0085

ZOP ( X ) ZGO ( )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici:

Naziv: Subdirección General de Sistemas de Calidad Diferenciada Dirección General de Alimentación Secretaría General de Agricultura y Alimentación del Ministerio de Agricultura, Pesca y Alimentación de España Naslov: Infanta Isabel, 1 E-28071 Madrid Telefon: (34) 913 47 53 94 Telefaks: (34) 913 47 54 10 E-naslov: sgcaproagro@mapya.es

2. Vlagatelj:

Naziv: Consejo Regulador de la D. O. „QUESO DE CANTABRIA“ Naslov: Héroes 2 de Mayo, 27 E-39600 Muriedas (Cantabria) Telefon: (34) 942 26 98 55 Telefaks: (34) 942 26 98 56 E-naslov: — Sestava: proizvajalci/predelovalci ( X ) drugi ( )

3. Vrsta proizvoda:

Skupina 1.3 – Sir

4. specifikacija (povzetek zahtev iz člena 4(2))

4.1 Ime: „Queso Nata de Cantabria“

4.2 Opis: Masten, zrel, mlad do polstar; paralelepipedne ali valjaste oblike; z gladko in ravno površino, mehko skorjo in testom, slonokoščene bele barve; teža med 400 in 2 800 grami

4.3 Geografsko območje: Območje proizvodnje in priprave pokriva celotno avtonomno skupnost Cantabria, razen povodij Urdón in Cervera (člena 4 in 8 uredbe o poimenovanju).

4.4 Dokazilo o poreklu: Mleko ima značilnosti iz členov 5 in 6 uredbe o označbi in izvira iz rej, ki so vpisane v registre Consejo Regulador in se nahajajo na območju proizvodnje; Consejo Regulador nadzoruje surovino, pripravo in zorenje v podjetjih, vpisanih v njegove registre, ter potrdi in jamči za poimenovanje proizvoda, poslanega na trg.

4.5 Metoda pridobivanja: Mleko krav frizijk, sesirjeno z živalskim sirilom pri temperaturi 30 °C v 40-ih minutah, soljenje v razsolici, najmanj sedemdnevno zorenje.

4.6 Povezava: Gorsko območje z zelo vlažnim podnebjem, usmerjeno v rejo krav mlekaric, v glavnem frizijk. V 19. stoletju se je pojavila nova metoda izdelave sira s stisnjenim testom iz doline Pas, na podlagi katere je nastal kantabrijski sir.

4.7 Nadzorni organ:

Naziv: Oficina de Calidad Alimentaria (ODECA) Naslov: Héroes 2 de Mayo, 27 E-39600 Muriedas (Cantabria) Telefon: (34) 942 26 98 55 Telefaks: (34) 942 26 98 56 E-naslov: odeca@odeca.es

4.8 Označevanje: Obvezna oznaka: „Queso Nata de Cantabria“ Etikete, ki jih je odobril Consejo Regulador, etikete na hrbtni strani, ki jih je oštevilčil in izdal Consejo Regulador (člen 22 uredbe).

4.9 Nacionalne zahteve: Zakon 25/1970 z dne 2. decembra 1970, ministrski odlok z dne 29. oktobra 1985, ki ratificira uredbo o označbi porekla „Queso de Cantabria“.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.